A Törvényszék (nyolcadik tanács) 2013. szeptember 16‑i ítélete –
Lengyelország kontra Bizottság
(T‑486/09. sz. ügy)
„EMOGA – Garanciarészleg – EMGA és EMVA – A finanszírozásból kizárt kiadások – Vidékfejlesztési intézkedések – Hátrányos helyzetű térségek és agrár‑környezetvédelem – Pénzügyi átalánykorrekció – Lengyelország által kifizetett kiadások – Az ellenőrzésekről készült jelentések – Az ellenőrzések hatékonysága – Szankciórendszer – Indokolási kötelezettség”
1.                     Mezőgazdaság – EMOGA – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az érintett tagállam általi vitatás – Bizonyítási teher – A Bizottság és a tagállam közötti megosztás (796/2004 és 817/2004 bizottsági rendelet) (vö. 23–26. pont)
2.                     Mezőgazdaság – EMOGA – Végső elszámolás – Eljárás – Békéltetési eljárás – A békéltető testület véleménye – A kötelező hatály hiánya [94/442 bizottsági határozat, 1. cikk, (2) bekezdés, a) pont] (vö. 45. pont)
3.                     Európai uniós jog – Értelmezés – Többnyelvű szövegek – A különböző nyelvi változatok közötti eltérések – A kérdéses szabályozás általános rendszerének és céljának figyelembe vétele (817/2004 bizottsági rendelet, 68. cikk) (vö. 68., 69. pont)
4.                     Mezőgazdaság – EMOGA – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – A Bizottság által a tárgyra vonatkozóan elfogadott belső iránymutatásoknak megfelelően meghatározott átalány pénzügyi korrekció – A kérelmek szabályosságának elvárt mértékét nem biztosító ellenőrzések – 5%‑os átalánykulcs elfogadhatósága a tagállam által az érintett ágazatban végrehajtott kulcsfontosságú ellenőrzések során megállapított hiányosságok esetében (796/2004 bizottsági rendelet) (vö. 152–156. pont)
5.                     Intézmények jogi aktusai – Indokolás – Kötelezettség – Terjedelem – Az EMOGA által finanszírozott kiadások végső elszámolására vonatkozó határozat (EK 253. cikk) (vö. 161., 162. pont)
Tárgy
Az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak a közösségi finanszírozásból való kizárásáról szóló, 2009. szeptember 24‑i 2009/721/EK bizottsági határozat (HL L 257., 28. o.) részleges megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Lengyel Köztársaságot kötelezi a költségek viselésére.